A BIZOTTSÁG HATÁROZATA
(2009. december 18.)
a foglalkozási vegyianyag-expozíciós határértékekkel foglalkozó tudományos bizottság tagjainak új hivatali időre szóló kinevezéséről
(2009/985/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a 2006/275/EK bizottsági határozattal (1) módosított, a foglalkozási vegyianyag-expozíciós határértékkel foglalkozó tudományos bizottság (a továbbiakban: bizottság) létrehozásáról szóló, 1995. július 12-i 95/320/EK bizottsági határozatra (2),
tekintettel a tagállamok által benyújtott és a kiválasztást végző bizottság által 2009. július 6-án kiértékelt jelöltprofilokra,
mivel:
(1)
A 95/320/EK határozat 3. cikkének (1) bekezdése előírja, hogy a bizottság a tagállamok által javasolt megfelelő jelöltek közül kiválasztott, legfeljebb 21 tagból áll, akik a bizottsági megbízatás teljesítéséhez szükséges szakterületek teljes körét képviselik.
(2)
A 95/320/EK határozat 3. cikkének (2) bekezdése előírja, hogy a Bizottság bizonyított tudományos szakértelmük és jártasságuk alapján nevezi ki a bizottság tagjait, tekintettel arra, hogy szükséges biztosítani a különböző szakterületek lefedését.
(3)
A 95/320/EK határozat 3. cikkének (4) bekezdése előírja, hogy a bizottság tagjainak hivatali ideje három év, kinevezésük megújítható. A hároméves időszak lejártát követően a bizottság tagjai mindaddig hivatalukban maradnak, amíg a helyükbe nem lépnek, illetve amíg kinevezésüket meg nem újítják.
(4)
A Bizottság 2006/573/EK határozatával (3) a negyedik hivatali időre, a 2006. július 1-je és 2009. június 30-a közötti időszakra nevezte ki a bizottság tagjait.
(5)
Ezért az említett bizottság tagjait ki kell nevezni az ötödik hivatali időre, vagyis a 2010. január 1-je és 2012. december 31-e közötti időszakra.
(6)
A Bizottság a 95/320/EK határozat 3. cikke (2) bekezdésének megfelelően konzultált a tagállamokkal,
ELFOGADTA EZT A HATÁROZATOT:
Egyetlen cikk
A Bizottság a foglalkozási vegyianyag-expozíciós határértékekkel foglalkozó tudományos bizottság következő tagjait nevezi ki a 2010. január 1-je és 2012. december 31-e közötti hivatali időre:
Prof. Hermann Bolt
Németország
Dr Marie-Thérèse Brondeau
Franciaország
Dr Dominique Brunet
Franciaország
Dr Eugenia Dănulescu
Románia
Prof. Helmut Greim
Németország
Prof. Andrea Hartwig
Németország
Prof. Alastair Hay
Egyesült Királyság
Dr Miroslava Hornychová
Cseh Köztársaság
Dr Aranka Hudák-Demeter
Magyarország
Prof. Gunnar Johanson
Svédország
Prof. Leonard Levy
Egyesült Királyság
Prof. Dominique Lison
Belgium
Prof. Raphaël Masschelein
Belgium
Dr Ekaterina Mirkova
Bulgária
Dr Gunnar Nielsen
Dánia
Dr Hannu Norppa
Finnország
Dr Erich Pospischil
Ausztria
Dr Tiina Santonen
Finnország
Dr Jolanta Skowroń
Lengyelország
Dr José Natalio Tejedor
Spanyolország
Dr Ruud Woutersen
Hollandia
Kelt Brüsszelben, 2009. december 18-án.